**Technika óra**

**Téma:** Aranybarckfa és csilingelő körtefa, A vándormadarak ajándéka című mese alapján- Szitakötő 33. sz.

**Anyag- és eszközszükséglet:** wc papír gurigák, színes sárga és narancssárga lapok, zöld kartonlapok, olló, ragasztó

**Tanítónő:** Krasznai Tünde

**Intézmény neve:** 16-os Általános Iskola, Nagyvárad

**Osztály:** 1. E.

**Az óra menete:**

**1. Szervezési feladatok:** A tavaszi Szitakötő újságok kiosztása (páros munkához), a szükséges anyagok, eszközök előkészítése

**2. Hangulatkeltés:** A Tavaszi szél vizet áraszt című népdal eléneklése, az ének kapcsán spontán beszélgetés a tavaszról.

Az osztály 5 fős csapatra osztása. Minden csapat választ egy tavasszal kapcsolatos nevet. Ezek felkerülnek a táblára.

**3. Témabejelentés:**

A vándormadarak ajándéka címűmese elolvasása láncolvasásban

Megfigyelési szempont kijelölése (olvasás előtt), majd számonkérése.

Milyen tulajdonságai vannak a manónak? Milyen a két fa?

Melyek a valós elemek és mesei elemek?

A téma, a két fa elkészítése.

**5. Munkamenet:**

- előkészületek

- a wc papír gurigák kifestése

- a fa lombjának kivágása

- a gyümölcsök kivágása, majd a lomb mindkét oldalára való ráragasztása

**6. Rögzítés:** Levonják a mese tanulságát, hogy mennyire fontos a segítőkészség és a lemondás. Megfogadják, hogy ők is figyelmesek, odaadóak, segítőkészek lesznek másokkal szemben.

**7. Értékelés** a megbeszélt szempontok alapján

**A fákkal** díszítjük az osztályunk könyvespolcát, illetve egy párat kitűzünk a Szitakötő falitáblájára.